Wikipedia Zero

Wikipedia Zero ilikuwa mradi wa taasisi ya Wikimedia Foundation iliyolenga kuwapa watumiaji wa simu za mkononi nafasi ya kutumia Wikipedia bure yaani bila gharama kupitia simu zao.  

Kazi ya mradi
Mradi huu ulianzishwa mwaka 2012.  

Lengo lake ni kuomba kampuni za mawasiliano kufungua Wikipedia bila gharama kwa wateja wao.

Hadi Mei 2014 Wikipedia Zero ilifaulu kupata nafasi hii katika nchi 29 kwa ushirikiano na makampuni ya simu 33.

Wikipedia Zero katika Afrika ya Mashariki
Katika Afrika ya Mashariki ni Kenya (Orange, Airtel na Safaricom), Uganda (Orange) na Rwanda (MTN) ambako makampuni mbalimbali ya simu yalifungua nafasi hii kwa wateja wao. Kampuni ya Orange inaruhusu pia watumiaji wake wa Kongo-Kinshasa kushiriki.

Historia
Wikipedia Zero ilianza nchini Malaysia Mei 2012. Nchi za Thailand na Saudia zilifuata. 

Nchini Afrika Kusini kampuni ya MTN ilikubali baada ya kupokea barua kutoka wanafunzi wa shule ya sekondari waliowahi kusikia kuhusu Wikipedia Zero nchini Kenya na kuomba makampuni ya simu ili wapewe nafasi hii ya kujisomea pia.

Mnamo Februari 2018, Wikimedia Foundation ilitangaza kuwa Wikipedia Zero itaachwa mwishoni mwa mwaka huo.

Marejeo

Viungo vya Nje

Wikipedia Zero kwenye tovuti ya Wikimedia Foundation

Category:Wikipedia
Category:Wikimedia Foundation